นายกรัฐมนตรี ตรวจเยี่ยมโรงพยาบาลราชวิถี ติดตามความพร้อมการเตรียมการรักษาโรคโควิด-19 และให้กำลังใจบุคลากรทางการแพทย์
นายกรัฐมนตรี ตรวจเยี่ยมโรงพยาบาลราชวิถี ติดตามความพร้อมการเตรียมการรักษาโรคโควิด-19 และให้กำลังใจบุคลากรทางการแพทย์พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมโรงพยาบาลราชวิถี ติดตามความพร้อมในการเตรียมการรองรับการรักษาโรคโควิด-19 โดยเฉพาะ หากสถานการณ์ความรุนแรงการระบาดยกระดับขึ้น ทั้งห้องตรวจแยกโรคระบบทางเดินหายใจ ARI  และห้องผู้ป่วยแยกโรคผ่านระบบวงจรปิด ก่อนมอบยาต้านไวรัสฟาวิพิลาเวีย ซึ่งองค์การเภสัชกรรม ติดต่อซื้อจากรัฐบาลญี่ปุ่น ให้แก่โรงพยาบาลของกรมการแพทย์ เพื่อนำไปจัดสรรให้กับโรงพยาบาลในเขตกรุงเทพมหานครและเครือข่ายโรงพยาบาลสังกัดมหาวิทยาลัย รวมทั้งติดตามความก้าวหน้าการพัฒนายารักษาของโรงพยาบาลราชวิถี ซึ่งเป็นสูตรยา cocktail ของไทย และตรวจเยี่ยมอาคารศูนย์การแพทย์ราชวิถี ซึ่งเป็นอาคารใหม่ พึ่งเปิดดำเนินการอย่างไม่เป็นทางการได้ประมาณ 1 เดือนโอกาสนี้ นายกรัฐมนตรี กล่าวว่า ขอให้แพทย์และพยาบาลช่วยกันแก้ปัญหา เพราะโรคโควิด-19 ถือว่าเป็นประวัติศาสตร์ของไทย เชื่อมั่นว่า ทุกโรงพยาบาลจะรักษาได้ ขณะที่รัฐบาลมีมาตรการตรวจคัดกรองอย่างเข้มข้นโดยเฉพาะคนที่มาจาก 4 ประเทศและมีระบบติดตามตัวที่มีประสิทธิภาพ ขอให้ทุกคนสบายใจ ขณะนี้ยกเลิก Visa On arrival 18 ประเทศไปแล้ว เป็นมาตรการสำหรับประเทศที่เรามีข้อตกลง ซึ่งจะเห็นได้ว่าในช่วง 2-3 วันนี้ เที่ยวบินลดลงจำนวนมาก เพราะมาตรการที่เข้มข้นทำให้การเดินทางเข้าประเทศยากขึ้น นักท่องเที่ยวก็จะลดลง ซึ่งเป็นการทำงานอย่างเป็นขั้นตอน ส่วนศูนย์กักตัวผู้ที่เดินทางเข้าประเทศ ยืนยันว่า ยังไม่มีการปิดศูนย์ สถานที่เตรียมไว้หลายแห่ง หากไม่มีใครถูกกักตัวภายในศูนย์ฯ ก็จะหยุดปฏิบัติงาน แต่จะต้องพร้อมรองรับการกักตัวผู้ติดเชื้อตลอดเวลา